โพลCNN ยก ฮิลลารี ชนะดีเบตนัดแรก สื่อชี้ ทรัมป์ ดูยังไม่พร้อมเป็นปธน.
ผลโพล CNN/ORC ออกมา ยกให้ฮิลลารี คลินตัน เป็นฝ่ายชนะ เหนือกว่าโดนัลด์ ทรัมป์ ในการดีเบต ประชันวิสัยทัศน์ครั้งแรก ชิงตำแหน่งประธานาธิบดีสหรัฐฯ ด้วยคะแนนร้อยละ 62 ต่อ 27 ขณะที่สื่อในสหรัฐฯ อย่างนิวยอร์กไทม์ส และวอชิงตัน โพสต์ ฟันธง ฮิลลารี  ชนะเช่นกัน,เมื่อ 27 ก.ย.59 สำนักข่าวบีบีซี รายงาน ผลโพลสำรวจความเห็นของชาวอเมริกันต่อการดีเบต โต้วาทีแสดงวิสัยทัศน์ครั้งแรก ของสองผู้สมัครชิงตำแหน่งประธานาธิบดีสหรัฐฯ ระหว่าง นายโดนัลด์ ทรัมป์ จากพรรครีพับลิกัน และนางฮิลลารี คลินตัน จากพรรคเดโมแครต ซึ่งผ่านพ้นไปแล้วเมื่อคืนวันที่ 26 ก.ย.ตามเวลาในสหรัฐฯ โดยผลโพลจัดทำโดย CNN/ORC ออกมาให้ นางคลินตัน ทำได้ดีกว่า เป็นฝ่ายชนะทรัมป์ ด้วยคะแนน 62% ต่อ 27% โดยการทำโพลดังกล่าว ได้จากการสุ่มสอบถามชาวอเมริกัน 521 คนที่ลงทะเบียนใช้สิทธิเลือกตั้งประธานาธิบดี แต่ในจำนวนนี้ เป็นผู้สนับสนุนพรรครีพับลิกันเพียงร้อยละ 26 ขณะที่ร้อยละ 41 บอกพวกเขาสนับสนุนพรรคเดโมแครต,ส่วนผลโพลอย่างไม่เป็นทางการผ่านทางเว็บไซต์ของ CNBC ออกมาว่า มีผู้เห็นว่า ทรัมป์เป็นฝ่ายชนะถึง 61% ขณะที่มองว่านางคลินตันชนะอยู่ที่ 39% อย่างไรก็ตาม CNBC ชี้ว่าการทำโพลในครั้งนี้ไม่ถูกต้องตามหลักการ เพราะใครก็ได้ รวมถึงคนที่ไม่ได้อยู่ในสหรัฐฯ สามารถที่จะโหวตแสดงความเห็นได้,ขณะที่ โพลของสำนักจัดทำโพล Public Policy Polling สอบถามคนดูการดีเบต ออกมาว่า ผู้ถูกสอบถามเห็นว่า นางคลินตันเป็นฝ่ายชนะ ร้อยละ 51 และเห็นว่าทรัมป์ชนะ ร้อยละ 40 ส่วนอีกร้อยละ 9 ยังไม่ตัดสินใจว่าใครชนะการดีเบตนัดแรก,ด้านความเห็นของสื่อในสหรัฐฯ อาทิ นิวยอร์ก ไทม์ส ที่เพิ่งประกาศชัดเจนไม่กี่วันก่อน ในการสนับสนุนนางฮิลลารี คลินตัน เป็นประธานาธิบดีคนใหม่ของสหรัฐฯ แสดงความเห็นว่าไม่ประทับใจกับการดีเบตครั้งนี้ เนื่องจากผู้สมัครคนหนึ่งจริงจัง แต่ผู้สมัครอีกคน กลับดูไร้สาระ ส่วนวอชิงตัน โพสต์ ปรากฏว่า บรรดานักเขียนที่วอชิงตัน โพสต์ ให้นางคลินตันชนะไปด้วยคะแนนเสียงเป็นเอกฉันท์ พร้อมกับมองว่า ทรัมป์ ดูไม่พร้อมที่จะเป็นประธานาธิบดี,,ศึกดีเบตนัดแรก ทรัมป์-ฮิลลารี ดุเด็ดสร้างสถิติคนดูถ่ายทอดสดTV100 ล้าน 
ผลโพล CNN/ORC ออกมา ยกให้ฮิลลารี คลินตัน เป็นฝ่ายชนะ เหนือกว่าโดนัลด์ ทรัมป์ ในการดีเบต ประชันวิสัยทัศน์ครั้งแรก ชิงตำแหน่งประธานาธิบดีสหรัฐฯ ด้วยคะแนนร้อยละ 62 ต่อ 27 ขณะที่สื่อในสหรัฐฯฟันธงฮิลลารีชนะเช่นกัน
เลือกตั้งประธานาธิบดีสหรัฐฯ,ดีเบต,โต้วาที,ดีเบต นัดแรก,ฮิลลารี คลินตัน,โดนัลด์ ทรัมป์